Vangimaja Kiir
Vangimaja Kiir oli 1927–1933 aastatel Patarei vanglas käsistsi kirjutatud ja illegaalselt ilmunud ajaleht. Ajalehe peamised toimetajad olid Johannes Lauristin ja Hendrik Allik. Konspiratsiooni hoidmiseks toimetati ajalehte peamiselt järjekorra alusel, iga poliitvangide kong andis valja ühe numbri ja kui ring sai täis, hakati uuesti otsast peale. Ajalehte püüti teha töölisajalehtede eeskujul, kus igal numbril oli oma juhtkiri, joonealune, sise- ja välispoliitiline informatsioon, samuti olid ajalehes karkatuurid ja följetonid. Kolmas lehekülg kandis tavaliselt üldpealkirja "Seespool trelle", ja see oli valdavas osas pühendatud satiirile. Karikatuurid joonistas ajalehele Joosep Saat.